title: Idioma abkhasio
text: L'abkhasio u abkhasián ye una luenga norcaucasica parlata en Cheorchia y Turquía.
  
  Filiación 
  L'abkhasio ye clasificata como una luenga d'o grupo occidental d'as luengas norcaucasicas.
  
  Bells lingüistas a ormino consideran l'abkhasio y l'abasinio una sola luenga, l'abkhasio-abasinio, estando-ne as formas más diferenciatas as variedatz literarias de cadaguna. Gramaticalment, as dos son bien pareixitas; manimenos, as diferiencias fonolochicas son considerables, o que fa que muitos lingüistas s'estimen más una clasificación deseparata.
  
  Estructura d'a luenga
  
  Grafía 
  Dende 1862, a luenga abkhasia usa la suya adaptación propia de l'alfabeto cirilico, l'alfabeto abkhasio, anque en bells intes d'o sieglo XX s'emplegoron l'alfabeto latino y o cheorchiano.
  
  Aspectos socioculturals
  
  Situación sozial 
  Bellas 100.000 presonas charran a luenga abkhasia en Cheorchia, d'as quals 80.000 se troban en a Republica Autonoma d'Abkhasia; unas 5.000 presonas más la parlan a lo nord-este de Turquía. L'abkhasio ye oficial en a Republica Autonoma d'Abkhasia, Cheorchia, chunto con o cheorchiano.
  
  Literatura 
  Os primers textos en luenga abkhasia d'os quals se tiene constancia son escritos en l'alfabeto arabe, estando-ne l'autor o viachero turco Evliya Celebi en o sieglo XVII. L'abkhasio sólo que s'ha feito servir como idioma literario en os zaguers 100 anyos. En o tiempo d'a URSS de Stalin, a literatura en luenga abkhasia yera vedata.
  
  Vinclos externos 
   Articlo d'a luenga abkhasia en o Ethnologue
   L'abkhasio en o Language Museum (Museu d'as Luengas)
  
  Luengas caucasicas
  Luengas d'Abkhasia
  Luengas de Cheorchia
  Luengas de Turquía